Nyeste Skilderie af Kiøbenhavn, 1817-11-11
Af Mærkværdigheder findes her to 36pundige Canoner og en Morteer af smagfuldt Arbeide og ægte Forgyldning, der endnu tildeels er tilsyne, støbte i Venedig, i Kong Frederik d. 4des Nærværelse, 1708, og siden foræret Kongen af Republiken. En anden 24pundig Canon, støbt her i Landet, udmærket sig derved, at hele det Oldenborgske Huses Stammetavle er anbragt derpaa, og man kan ikke andet end beundre den Flid, hvormed de utallige Bogstaver og Tal i det haarde Metal ere udførte. Foruden disse, finder man her endnu en Mængde Canoner af den besynderligste Dannelse, f. Ex. een, der kan skyde nii Skud paa eengang een paa Gammelholm 1729 smed det Canon o. s. v. En anden Bygning, som egentligen er Arsenalet selv, indslutter Tøihuusgaarden paa den anden Side; her sees i den nederste hvelvede Etage, alle Canonlavetter, Petarder, og de øvrige til et Feldttog nødvendige Gienstande, ogsaa finder man der en usædvanlig stor Bismervægt, hvortil der er en ordentlig Opgang, omgivet af et Gallerie. Allene Ballancen veier 22 Lispund. Christian den Fjerde skal have ladet den indrette til at veie Canoner og andre svære Ting, men den har længe været i ubrugbar Stand. Nogle mene, at den blot er forfærdiget til Curiositet, men dertil sees ingen rimelig Grund. Træverket er, efter de Tiders Smag meget ziirligen udarbeidet. J anden Etage er Rustkamret i en Sahl af 300 Alens Længde, altsaa den længste i Kjøbenhavn. Et skjønnere Perspectiv kan man ikke tænke sig, end det man seer her. Her ere Geværer, Flinter, Pistoler, Bajonetter, Sabler, Pallasker &c. af alle muelige Skikkelser ophængte og opstillede i den skjønneste Orden. J en vis Afstand fra hverandre ere paa hver Side opstillede fulde Harnisker med Spyd Haanden, der giver det Hele et interessant Udseende. Paa Loftet og Væggene hænge de Faner og Standarter, der i Krigstider ere fratagne forskjellige Nationer, saasom Svenske, Hansenter, Tyrker o. fl. Blandt andre sees her den Fane, som de Beleirede fratoge Carl Gustav, da han i Frederik den Tredies Tid laae udenfor Kjøbenhavn, og hvorpaa der er malet en Kat, som lurer paa en Muus i en Fælde, og som, efter et Sagn, Gustav skal have ladet plante udenfor Kjøbenhavn, med de Ord, at han vilde passe paa de Beleirede, som Katten passer paa Musen i Fælden. Ogsaa sees her to af Tordenskjol erobrede Faner; paa den ene læses, Elfsborg og paa den anden Marstrand. Med inderlig Deeltagelse seer Fædrenelandsvennen her Kong Christian den Fjerdes og Helten Daniel Rantzaus Harnisk. Meget spært er Kongens Harnisk, og man kan slutte deraf hvilke Kræfter, denne kronede Helt maa have besiddet. J Ryggen sees Bulen af en Kugle, som rammede ham, men sprang tilbage. Remmerne ere beklædte med rødt Fløiel. Ranzaus Harnisk er langt fra ikke saa svært som Kongens. Af Geværer findes her nogle ældgamle, hvis hele plumpe Indretning viser, at de ere fra den Tid, da Krudtet nyligen var bleven opfundet. Ved Fængehullet anbragtes en Lunte. Blandt de mange gamle Sværd gjemmes her og et Skarprettersværd med Paaskrift: wilst thon dish die Strafn entziehn, 30 thu das Bös iliehn, hvilket maa have været til Skarpretterens egen Advarsel, da det ikke kunde være mere til nogen Nytte for den, som Sværdet skulde anvendes paa. Ogsaa sees her de to store Pauker. som fordum brugtes ved den Musik, der opførtes paa Slotspladsen naar Kongen gik til Tuflet. J øverste Etage staae Rustvogne, Lazarethvogne &c. Jsær mærkelige ere Smedevogne, i hvilke der et anbragt en Esse med Blæsebælge, en Ambolt &c. og hvor en Smed kan staae og arbeide i. Alle disse Vogne hidses op paa Loftet med en Vinde. Tøihuusgaarden gaaer lige ud til Søen eller det Bassin af Havnen, som er imellem Knippels og Langebro. Langs med Bolværket staae altid 27 Canoner, der ved store Høitideligheder affyres, førend de paa Voldene løsnes. Ved Bolværket staaer en Skibskrahn til at transportere Canoner i Pramme til og fra Tøihuset. Jmellem Tøihuset og Proviantgaarden er ligeledes en liden Havn eller et fiirkantet Bassin, hvor Ammunitionsskibene, saavelsom Proviantskibene kunne lægge ind, for at losses. - De vigtigste til Tøihuset, hørende Bygninger ere opførte af Kong Christian den Fjerde, 1604, af de i Roeskilde nedbrudte Klostermure, og den Grund, hvorpaa det staaer, havde denne store Konge, ved Jndpælning, lader indtage fra Havet og derefter opfylde.